**ДОГОВОР**

№………………………………/…………………. 2022 г.

Днес, …….......…... г., в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. „Света Неделя“ № 5, ЕИК 000695317, представлявано от д-р Петър Грибнев – зам.-министър на здравеопазването и Мария Беломорова – директор на дирекция „БФ“, наричано по-долу за краткост **„ВЪЗЛОЖИТЕЛ“** от една страна

и

**………………………..**, със седалище и адрес на управление: ……………………., ЕИК ………, представлявано от ………………………, наричано по-долу за краткост **„ИЗПЪЛНИТЕЛ“,** от друга страна

на основание чл. 21, ал. 6 от Закона за обществените поръчки, утвърден от възложителя Доклад № 75-03-103/29.03.2022 год. за възлагане по реда, приложим за индивидуалните им стойности на отделените обособени позиции от обществена поръчка с предмет ***„Доставка на тестове за експресна диагностика на ХИВ по „Национална програма за превенция и контрол на ХИВ и СПИ в Република България за периода 2021-2025 г.”*** и утвърден от възложителя Доклад № …………………………… год. за оценка и класиране на получените оферти***,*** се сключи настоящият договор за следното:

**I. ПРЕДМЕТ НА ДОГОВОРА**

**1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши доставка тестове за експресна диагностика на ХИВ по „Национална програма за превенция и контрол на ХИВ и СПИ в Република България за периода 2021-2025 г., както следва:

|  |  |  |  |  |
| --- | --- | --- | --- | --- |
| **Поз. №** | **НАИМЕНОВАНИЕ НА ИЗДЕЛИЕТО** | **MЯРКА** | **KОЛИЧЕСТВО:** | **ПРОИЗВОДИТЕЛ, ТЪРГОВСКА МАРКА/МОДЕЛ/НАИМЕНОВАНИЕ/КАТ. №** |
| **1.** | **………..** | **………** | **……….** | **……………….** |

**II. ЦЕНИ И ОБЩА СТОЙНОСТ НА**

**ДОСТАВКИТЕ ПО ДОГОВОРА**

**2.1. Цената** на стоките по чл.1, съгласно представената оферта, неразделна част от договора е както следва:

|  |  |  |  |  |
| --- | --- | --- | --- | --- |
| **Поз. №** | **НАИМЕНОВАНИЕ НА ИЗДЕЛИЕТО** | **К-во:** | **Ед. цена без ДДС** | **Обща стойност в лева** |
| 1. |  | ………. | ………… | ………….. |
| **ОБЩА СТОЙНОСТ БЕЗ ДДС:** | | | | **…………. лв.** |
| **ДДС:** | | | | **…………. лв.** |
| **ОБЩА СТОЙНОСТ С ДДС:** | | | | **…………. лв.** |

* 1. Цената включва всички разходи до краен получател: разходи до мястото на доставка, включително данъци, такси, застраховки, транспорт, опаковка и други, при срок на годност не по-малък от 75 % (седемдесет и пет на сто) от обявения от производителя към датата на всяка доставка.

**2.3.** Цената по договора е фиксирана, не подлежи на промяна за срока на действие на договора.

**ІII. УСЛОВИЯ И НАЧИН НА ПЛАЩАНЕ**

**3.1.** Плащането по настоящия договор се осъществява чрез банков превод от страна на ВЪЗЛОЖИТЕЛЯ по посочената в чл. 16.3 банкова сметка на ИЗПЪЛНИТЕЛЯ.

**3.2.** Заплащането на стоките по договора се извършва в български лева, по банкова сметка на ИЗПЪЛНИТЕЛЯ, в срок до 30 дни след представяне на следните документи:

1. Фактура-оригинал за стойността на извършената доставка;

2. Двустранно подписан/и приемателно-предавателен/ни протокол/и;

3. Документ за качество на всяка доставена партида, издаден от производителя;

4. Документ, че медицинското изделие е включено в списъка по чл. 1, т. 1, буква "б" от Наредба № 7 от 31 март 2021 г. за условията и реда за съставяне на списък на медицинските изделия по чл. 30а от Закона за медицинските изделия (ЗМИ) и за определяне на стойността, до която то се заплащат, с приложено извлечение от Списъка по чл. 1, т. 1, буква "б" от Наредба № 7 от 31 март 2021 г. за условията и реда за съставяне на списък на медицинските изделия по чл. 30а от ЗМИ и за определяне на стойността, до която те се заплащат, от което извлечение да е видна продажната цена по смисъла на §1, т. 29а от ЗМИ, във връзка с §1, т. 7 от ДР на Наредбата.

5. Документ, издаден от ИАЛ, от който да е видно, че за предложените тестове няма регистрирани данни в ИАЛ и/или EUDAMED за инциденти/потенциални инциденти през последните 18 месеца, както и за блокирани или изтеглени от пазара партиди по причини, свързани с безопасността на медицинските изделия през последните 18 месеца;

**3.3.** В случай, че посочените в чл. 3.2 документи са нередовни или не са окомплектовани, същите се връщат на ИЗПЪЛНИТЕЛЯ за изправяне на нередностите. Срокът по чл. 3.2. започва да тече от датата на представянето на последния изискуем се документ.

**IV. СРОК НА ДОГОВОРА. СРОК НА ДОСТАВЯНЕ**

**4.1.** Договорът влиза в сила от датата на подписването му от двете страни и е със срок до изпълнение на всички дейности по договора.

**4.2.** Доставките по договора се извършват в срок до един месец, считано от датата на сключване на договора;

**V. МЯСТО НА ДОСТАВЯНЕ**

**5.1.** За място на доставяне на стоките по този договор се определя адресите на крайните получатели, съгласно Приложение № 2 – Крайни получатели. ИЗПЪЛНИТЕЛЯТ се задължава да извършва доставянето на стоките на адреса посочен от ВЪЗЛОЖИТЕЛЯ, в дните от понеделник до петък, в часовия диапазон: от 09:00 ч. до 17:30 часа.

**5.2.** Рискът от случайното погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне с приемателно-предавателен протокол.

**VI. ДАТА НА ДОСТАВЯНЕ НА СТОКИТЕ**

**6.** За дата на доставяне се счита датата, на която стоките са доставени до мястото на доставяне, при условията на чл. 9.2.

**VII . ЗАДЪЛЖЕНИЯ НА ИЗПЪЛНИТЕЛЯ**

**7.** ИЗПЪЛНИТЕЛЯТ се задължава:

**7.1.** Да достави стоките в договорения срок и да ги предаде на представител на Възложителя.

**7.2.** Да предаде стоките, пакетирани и маркирани в съответния вид, количество и качество на мястото на доставяне.

**7.3.** Да доставя стоките с документ за качество на всяка доставена партида, издаден от производителя на теста.

**VIII. ЗАДЪЛЖЕНИЯ НА ВЪЗЛОЖИТЕЛЯ**

**8.** ВЪЗЛОЖИТЕЛЯТ се задължава:

**8.1.** Да приеме доставените в срок и на място стоки, съответстващи по вид, количество и качество на описаното в настоящия договор.

**8.2.** Да заплати доставените стоки по реда на чл. 3.1., 3.2. и 3.3. от настоящия договор.

**IX. ПРИЕМАНЕ И ПРЕДАВАНЕ НА СТОКИТЕ**

**9.1.** Приемането на стоките се извършва на мястото на доставяне от представител на възложителя.

**9.2.** Изпълнителят и представител на възложителя подписват приемателно-предавателен протокол, удостоверяващ получаването на стоките.

**Х. СРОК НА ГОДНОСТ**

**10.1.** Към датата на доставката, остатъчният срок на годност на стоките, предмет на настоящия договор, следва да бъде не по–малък от 75 /седемдесет и пет/ на сто от обявения от производителя към датата на всяка доставка.

В случай на доставка на медицинско изделие с по – кратък от договорения срок на годност, ИЗПЪЛНИТЕЛЯТдължи неустойка, както следва:

* от 74,99% до 60,00% срок на годност – неустойка 10% върху стойността на доставката;
* от 59,99% до 40,00% срок на годност – неустойка 20% върху стойността на доставката;

**10.2.** Доставката на изделия с остатъчен срок на годност по-малък от 40 % се извършва само с писмено съгласие от ВЪЗЛОЖИТЕЛЯ, като се дължи неустойка в размер на 25 % върху стойността на доставката. При липса на писмено съгласие или при получено от ИЗПЪЛНИТЕЛЯ уведомление за отказ от приемане на стоки с остатъчен срок на годност по-малък от 40 на сто от обявения от производителя, ВЪЗЛОЖИТЕЛЯТ не дължи плащане за доставените и получени стоки. Последните подлежат на възстановяване по реда за рекламация на стоки с явни недостатъци, подробно разписан по-долу в Раздел ХI от настоящия договор.

**ХІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

**11.1.** ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

**а)** количество и некомплектност на стоките или техническата документация (явни недостатъци);

**б)** качество (скрити недостатъци):

- при доставяне на стоки не от договорения вид, посочен в чл. 1;

- при констатиране на дефекти при употреба на стоките.

**11.2.** Рекламации за явни недостатъци на стоките се правят от ВЪЗЛОЖИТЕЛЯ в момента на предаването им, за което се съставя протокол, подписан и от двете страни.

**11.3.** Рекламации за скрити недостатъци се правят през целия срок на годност на доставените стоки.

**11.4.** ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти в 15 (петнадесет) дневен срок от констатирането им.

**11.5.** В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на ВЪЗЛОЖИТЕЛЯ.

**11.6.** В 5 (пет) дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля.

**11.7.** При рекламация за явни недостатъци ИЗПЪЛНИТЕЛЯТ е длъжен в 10 /десет/ дневен срок от получаване на рекламацията за своя сметка и риск да достави на мястото на доставяне количеството липсващи в доставката / некомплектни договорени стоки.

**11.8.** При рекламация за скрити недостатъци ИЗПЪЛНИТЕЛЯТ е длъжен в двуседмичен срок от получаването ѝ да замени доставените недоговорени по вид/дефектни стоки за своя сметка и риск или по преценка на ВЪЗЛОЖИТЕЛЯ да върне съответната част от заплатената цена, ведно с дължимите лихви.

**11.9.** Изборът на посочените по-горе възможности да се върне съответната част от платеното или да се доставят нови стоки принадлежи на ВЪЗЛОЖИТЕЛЯ и се упражнява от него под формата на писмено уведомление до ИЗПЪЛНИТЕЛЯ, като разходите и рисковете по новото доставяне са за сметка на ИЗПЪЛНИТЕЛЯ.

**11.10.** Рекламираните стоки се съхраняват от съответния краен получател до уреждане на рекламациите.

**ХIІ. ОТГОВОРНОСТ ПРИ НЕИЗПЪЛНЕНИЕ**

**12.1.** За забава в сроковете за доставките ИЗПЪЛНИТЕЛЯТ дължи неустойка в размер на 2 % на ден върху стойността на недоставеното в договорените срокове количество, но не повече от 20 % (двадесет процента) от тази стойност, както и обезщетение за претърпените действителни вреди в случаите, когато те надхвърлят договорената неустойка.

**12.2.** При забавяне на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1 % от дължимата сума за всеки просрочен ден, но не повече от 1 % от размера на забавеното плащане.

**12.3.** За неизпълнение на задълженията си по настоящия договор с изключение на тези по т. 10.1 и т. 10.2, ИЗПЪЛНИТЕЛЯТ дължи неустойка в размер на 20 % (двадесет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

**XIII. ПРЕКРАТЯВАНЕ**

**13.1.** При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТ има право да развали договора едностранно с 3**-**дневно предизвестие.

**13.2.** ВЪЗЛОЖИТЕЛЯТ има право да прекрати едностранно и без предизвестие настоящия договор в случай на системно неточно изпълнение на задълженията от ИЗПЪЛНИТЕЛЯ и предявени повече от три рекламации от ВЪЗЛОЖИТЕЛЯ по гл. ХІ.

**13.3.** Извън горепосочените случаи действието на настоящия договор се прекратява:

- по взаимно съгласие на страните, изразено писмено;

- с изтичане на срока, за който е сключен;

- едностранно от ВЪЗЛОЖИТЕЛЯ с 10 (десет) дневно, като в този случай възложителят не дължи плащане на неустойка, а само заплащане на цената на доставените по съответния ред стоки, предмет на настоящия договор;

**XIV.НЕПРЕОДОЛИМА СИЛА**

**14.1.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**14.2.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**14.3.** Докато трае непреодолимата сила, изпълнението на задължението се спира.

**14.4.** Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**14.5.** Страните се съгласяват, че няма да е налице непреодолима сила и Изпълнителят не може да се позовава на обстоятелства представляващи непреодолима сила, когато тези обстоятелствата са свързани с разпространението на COVID-19 както в България, така и в световен мащаб, включително, но не само: спиране на производство, затваряне на граници, стачки, извънредни положения ограничаване на износ и всички други обстоятелства, свързани с COVID-19.

**ХV. СПОРОВЕ**

**15.1.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**15.2.** В случай на не постигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХVI. СЪОБЩЕНИЯ**

**16.1.** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

**16.2.** За дата на съобщението се смята:

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;
* датата на приемането – при изпращане по факс или e-mail.

**16.3.** За валидни адреси за приемане на съобщения и банкови сметки, свързани с настоящия договор се смятат:

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

**16.4.** При промяна на посочените по чл. 16 адрес, банкова сметка и/или други данни съответната страна е длъжна да уведоми другата в тридневен срок от промяната.

**ХVIІ. ДРУГИ УСЛОВИЯ**

**17.1.** За неуредените въпроси в настоящия договор се прилага действащото българско законодателство.

**ХVIІІ. ЗАКЛЮЧИТЕЛНИ РАЗПОРЕДБИ**

**18.1.** При съставянето на настоящия договор се представиха следните документи:

* Оферта на изпълнителя, неразделна негова част.
* Крайни получатели;

**18.2.** Настоящият договор се състави в три еднообразни екземпляра на български език – един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**